b'\n_START_ARTICLE_\nMadukotkas\n_START_SECTION_\nLevik\n_START_PARAGRAPH_\nMadukotkas elab Euraasias, Vahemere maadest Indiani._NEWLINE_Eestis on ta v\xc3\xa4ga haruldane, siin on tema levila p\xc3\xb5hjapiir. Soodsamatel aastatel v\xc3\xb5ib Eestis hinnanguliselt pesitseda kuni viis madukotkapaari.\n_START_SECTION_\nV\xc3\xa4limus\n_START_PARAGRAPH_\nMadukotkas on pisut suurem kui kalakotkas. Kehapikkus on 62\xe2\x80\x9367 cm ja tiivaulatus 170\xe2\x80\x93185 cm, kaal 1,8\xe2\x80\x932,3 kg.\n_START_SECTION_\nToitumine\n_START_PARAGRAPH_\nMadukotkas toitub madudest (v\xc3\xa4hemasti 75% ulatuses) ja teistest roomajatest. Eestis on tema toiduks peamiselt r\xc3\xa4stikud ja arusisalikud._NEWLINE_Madukotkas tapab saagi k\xc3\xbc\xc3\xbcnisetega v\xc3\xb5i purustab nokaga tema kolju.\n_START_SECTION_\nKaitse\n_START_PARAGRAPH_\nMadukotkas kuulub Eesti I kategooria looduskaitsealuste liikide hulka ja on Eesti punases raamatus.'